Playa

Playa je periodicky vysychajúca depresia, spravidla občasné jazero.Šujan, M., 2021: Sedimentológia klastík, procesy usadzovania a analýza fácií. Univerzita Komenského v Bratislave, Bratislava, 208 s. Vzniká vtedy, keď je vyparovanie vody oveľa vyššie ako miera napĺňania jazera vodou.

 Terminológia 

náhľad|Chott el Djerid v Tunisku
Terminológia a rozlišovanie medzi jednotlivými typmi vysychajúcich jazier nie je medzinárodne vyriešená.Briere, P. R., 2000: Playa, playa lake, sabkha: Proposed definitions for old terms. Journal of Arid Environments, Volume 45, Issue 1, s. 1-7ČINČURA, Juraj, ed. Encyklopédia Zeme. 2. oprav. vyd. Bratislava : Obzor, 1985. 717 s.

Výrazom hardpan sa v anglickom jazyku všeobecne označuje odvodnená depresia v suchom podnebí. Príkladom je Veľká panva na západe Spojených štátov amerických.

Španielske slovo playa (vyslovuj [plaja]) znamená doslova „pláž“.. Vyschnuté jazerá sú známe pod týmto názvom v niektorých častiach Mexika a na západe Spojených štátov. Tento termín sa používa aj pre Llano Estacado a časti južných planín High Plains.https://marfapublicradio.org/blog/nature-notes/gems-on-the-prairie-the-playa-lakes-of-the-llano-estacado/

V Južnej Amerike sa zvyčajne na označenie vysušeného dna jazera používa španielsky výraz pre soľnú pláň salar alebo salina.

V Austrálii poznajú výraz clay pans (doslova „hlinené panvy“) a pre miesta s výskytom evaporitov sa používa výraz salt pans (doslova „slané panvy“)Twidale, C.R. & Campbell, E.M. (2005, revised edition): Australian landforms: understanding a low, flat, arid and old landscape. Rosenberg Publishing. Pp. 227, 235, 237, 239. ISBN 1 877058 32 7. V arabskom jazyku sa soľná pláň nazýva sebkhahttps://saltworkconsultants.com/blog-salty-matters/?p=what-is-a-sabkha  alebo shott (vyslovuj [šaṭṭ]). V strednej Ázii je soľná pláň s popraskanou zemou známa ako takyr. V Iráne sú soľné pláne nazývané kavir.

 Vznik 

náhľad|Putujúci kameň v Racetrack Playa
Vyschnuté jazero vzniká, keď dažďová voda alebo voda z iných zdrojov natečie do suchej depresie a vytvorí kaluž alebo jazero. Ak celkové vyparovanie za rok prevýši celkový ročný prítok, táto depresia znovu vyschne a vytvorí vyschnuté jazero. Soli rozpustené vo vode sa po vyschnutí vyzrážajú na povrchu a časom zrazeniny solí rastú.

Vyschnuté jazero má podobu rovnej hlinenej plochy zvyčajne potiahnutej vrstvou vyzrážaných solí. Tieto minerály - evapority môžu byť zložené z prvkov ako je uhličitan sodný, tetraboritan sodný a iných solí.

Vyschnuté jazerá vznikajú obvykle v polosuchých alebo úplne vyprahnutých častiach sveta. Najväčšia koncentrácia vyschnutých jazier (okolo 22 000) je v južnej časti planín High Plains v Texase a vo východnej časti Nového Mexika. Väčšina jazier playa je malej veľkosti na rozdiel od Salar de Uyuni v Bolívii, neďaleko mesta Potosí. Je to najväčšie soľné jazero na svete s rozlohou 10 582 km2.

V mnohých z vyschnutých jazier je počas daždivých období, najmä rokov s výdatnými zrážkami, plytká voda. Keď vietor presúva túto tenkú vrstvu vody po dne jazera, môže vzniknúť extrémne tvrdý a rovný povrch. Ak je vrstva vody hrubšia, vytvorí sa povrch podobný popraskanej zemi alebo tzv. „típí“ štruktúra s charakteristickými znakmi vyschnutia. Ak je v jazere veľmi málo vody, môžu vzniknúť duny.

Vyschnuté jazero Racetrack Playa, nachádzajúce sa v Údolí smrti v Kalifornii, je známe fenoménom „putujúcich kameňov“. Putujúce kamene veľmi pomaly „putujú“ po rovine bez vplyvu ľudí alebo zvierat a zanechávajú po sebe lineárne odtlačky v podobe pretekárskej stopy.

Aby sa vytvorili putujúce kamene, musí nastať dokonalá zhoda okolností: playa sa musí naplniť vodou dostatočne hlbokou na to, aby v zime vznikol plávajúci ľad, ale stále dosť plytkou na to, aby ostali skaly nad hladinou. V noci keď teplota klesne a voda zamrzne, vytvoria sa vrstvy ľadu hladkého ako sklo, ktorý musí byť dostatočne hrubý na to, aby ostal silný ale aj dosť tenký, aby sa vrstvy dokázali voľne pohybovať. A nakoniec keď vyjde slnko, ľad sa začne topiť a vytvoria sa plávajúce kusy ľadu. Ľahké vetry ich presúvajú cez playu a plávajúci ľad tlačí pred sebou kamene. Kamene sa hýbu len raz za dva či tri roky a veľká časť stôp po putujúcich kameňoch vydrží tri alebo štyri roky."Ice rafts not sails: Floating the rocks at Racetrack Playa" (PDF). Barnesos.net. Retrieved 2016-06-24.

 Ekológia 
náhľad|Playa v juhozápadnom Idahu je domov mnohých endemitov vrátane žeruchy Lepidium davisii a žiabronôžky Branchinecta raptor.
Hoci na suchom dne jazier playa nenájdeme žiadnu vegetáciu, na ich brehu často rastú kry rodu Atriplex a iné rastliny prispôsobené vysokej koncentrácii soli. Tieto rastliny sú v zime potravou pre dobytok a iné bylinožravce.

V juhozápadnom Idahu a niektorých častiach Nevady a Utahu žijú druhy, ktoré nemožno nájsť nikde inde, len v nehostinnom prostredí sezónne zaplavovaných jazier playa. V roku 2006 bol objavený nový druh obrovskej žiabronôžky Branchinecta gigas. Je schopná regenerácie vďaka miniatúrnym neodhaliteľným mechúrom a dokáže zostať na dne vyschnutého jazera celé roky, až kým nenastanú vhodné podmienky na vyliahnutie. Hoci je tento predátor na svoj rod veľkých rozmerov, dlho unikal objaveniu v kalných vodách jazier playa, na čom má podiel vietor a veľké množstvo blata.

V juhozápadnom Idahu a niektorých častiach Nevady a Utahu žijú druhy, ktoré nemožno nájsť nikde inde, len v nehostinnom prostredí sezónne zaplavovaných jazier playa. V roku 2006 bol objavený nový druh obrovskej žiabronôžky Branchinecta gigas. Je schopná regenerácie vďaka miniatúrnym neodhaliteľným mechúrom a dokáže zostať na dne vyschnutého jazera celé roky, až kým nenastanú vhodné podmienky na vyliahnutie.Rogers, D. Christopher; Quinney, Weaver, Olesen (2006). "A New Giant Species of Predatory Fairy Shrimp from Idaho, USA (Branchiopoda: Anostraca)" (PDF). Journal of Crustacean Biology. 26 (1): 1–12. doi:10.1651/C-2509.1. Retrieved 2 May 2014. Hoci je tento predátor na svoj rod veľkých rozmerov, dlho unikal objaveniu v kalných vodách jazier playa, na čom má podiel vietor a veľké množstvo blata.

Ďalší vzácny druh, celoročná rastlina Lepidium davisii sa vyskytuje len v playach v južnom Idahu a severnej Nevade.Hagwood, Sheri. "Sensitive Plants of the JRA" (PDF). Idaho BLM. Archived from the original (PDF) on 3 May 2014. Retrieved 2 May 2014.

Hrozbu pre playe predstavuje znečistenie z intenzívneho vykrmovania zvierat vo výkrmniach dobytka a mliekárňach. Výsledkom je erózia pôdy, nadmerné spásanie a úniky pesticídov, umelých hnojív a usadenín do prostredia. Na západe Spojených štátov ohrozuje playe a ich vzácne druhy importovaný ker Kochia prostrata. Prostredníctvom svojich koreňov dokáže vytlačiť miestnu vegetáciu tým, že odčerpá všetku plytkú vodu z jazier playa.

 Využitie človekom 
náhľad|Chemická továreň spoločnosti The Mosaic Company spracúva slanú vodu z vyschnutého jazera Searles a vyrába produkty ako trona.
Mimoriadne rovný, hladký a tvrdý povrch dna vyschnutého jazera je ideálnym miestom pre jazdu na rýchlych vozidlách a motocykloch. Vynikajúco sa tu prekonávajú pozemné rýchlostné rekordy, pretože hladký povrch umožňuje vozidlám s nízkym podvozkom jazdiť veľmi rýchlo bez toho, aby boli spomalené nepravidelnosťou povrchu alebo prekážkami, ktorým by sa museli vyhnúť. Na prekonanie pozemného rýchlostného rekordu sa využilo dno vyschnutého jazera Bonneville Salt Flats v Utahu a Black Rock Desert v Nevadehttp://www.gregwapling.com/hotrod/land-speed-racing-history/land-speed-racing-black-rock-desert.html. Mnohé pokusy o prekonanie rekordov sa odohrali na jazere Eyre a Gairdner v Južnej Austrálii.

Z rovnakého dôvodu sa dná playí, ktoré sa málokedy plnia vodou, občas využívajú ako vzdušná základňa. Je to prípad jazera Groom, kde sa nachádza známa oblasť Area 51 v Nevade a Edwardsova základňa vzdušných síl v Kalifornii.

Zo slanej vody pod povrchom vyschnutých jazier sa na istých miestach ťažia vzácne minerály. Príkladom sú zdroje lítia získavané z playe Searles.

Každoročný umelecký festival Burning Man (slovensky „Horiaci muž“) sa organizuje na jazere playa, ktoré sa nachádza v Black Rock Desert v západnej Nevade.

 Príklady vyschnutých jazierPearce, Fred (2006). When the Rivers Run Dry: Water, the Defining Crisis of the Twenty-first Century. Beacon Press.Hammer, U.T. (1986). Saline Lake Ecosystems of the World. 59. Springer. p. 61. 

 Mŕtve more v Palestíne, Jordánsku a Izraeli
 Jazero Hamun na hranici Iránu a Afganistanu
 Salton Sea v Kalifornii, Spojené štáty
 Čadské jazero v Kamerune, Čade, Nigeri a Nigérii
 Aralské jazero v Kazachstane a Uzbekistane
 Jazero Tulare v Kalifornii, Spojené štátyBrewer, Chris (2004). Historic Tulare County: A Sesquicentennial History, 1852–2002. p. 54.
 Jazero Urmia v Iráne
 Jazero Owens v Kalifornii, Spojené štátySahaguin, Louis (2006-12-07). "In Owens Valley, water again flows" (PDF). Los Angeles Times. Archived from the original (PDF) on 2013-04-05. Retrieved 2013-10-11.
 Jazero Walker v Nevade, Spojené štáty 
 Jazero Pyramid v Nevade, Spojené štátyDraft Environmental Impact Statement for the Truckee Meadows Flood Control Project Nevada, General Reevaluation Report (PDF) (Report). 1. US Army Corps of Engineers. May 2013. p. 9. Retrieved 2018-11-02.
 Jazero Mono v Kalifornii, Spojené štáty
 Jazero Poyang v Jiangxi, Čína
 Jazero Qinghai v Číne
 Jazero Meredith v Texase, Spojené štáty 
 Jazero Albert v južnej Austrálii
 Jazero Hindmarsh v Austrálii
 Jazero Poopó v Bolívii
 Jazero George v Novom Južnom Walese, Austrália
 Jazero Nainital v Uttarákhande, India
 Jazero Bakhtegan v Iráne
 Jazero Amik v Turecku
 Jazero Faguibine v Mali
 Jazero Chapala v Mexiku
 Jazero Mead v Nevade a v Arizone, Spojené štáty
 Veľké soľné jazero v Utahu, Spojené štátyWater Strategies for Great Salt Lake (PDF). Great Salt Lake Advisory Council (Report). 17 July 2020.

 Galéria 

 Iné projekty 

 Referencie 

 Zdroj 

Kategória:Povrchové útvary
Kategória:Bezodtokové jazerá